钦定古今图书集成/明伦汇编/氏族典/第560卷 > 司马子瑞
## 钦定古今图书集成/明伦汇编/氏族典/第560卷 > 司马子瑞

按《北齐书司马子如传》：“子如兄子膺之。膺之弟子瑞，
天保中为定州长史，迁吏部郎中。举清勤平约，迁司
徒左长史，兼廷尉卿，以平直称。乾明初，领御史中丞，
正色举察，为朝廷所许，以疾去职，就拜祠部尚书。卒
赠嬴州刺史，谥曰文节。子瑞妻，令萱之妹。及令萱得
宠于后主，重赠子瑞怀州刺史。诸子亦并居显职。同”
游，武平末给事黄门侍郎，同回太府卿，同宪通直常
侍。然同游终为嘉吏。随开皇中尚书民部侍郎，卒于
遂州刺史。